FI Euroopan unionin virallinen lehti C 173/6

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (1) annetun Euroopan parlamentin ja neuvoston asetuksen (EU) 2016/399 2 artiklan 16 kohdassa tarkoitettujen oleskelulupien luettelo – julkaistun luettelon päivitys

(2018/C 173/06)

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/399 (2) 2 artiklan 16 kohdassa tarkoitettujen oleskelulupien luettelo julkaistaan jäsenvaltioiden Schengenin rajasäännöstön 39 artiklan mukaisesti komissiolle toimittamien tietojen perusteella.

Tiedot julkaistaan Euroopan unionin virallisessa lehdessä, minkä lisäksi ne päivitetään kuukausittain sisäasioiden pääosaston verkkosivuilla.

VIRO

EUVL:ssä C 390, 5.11.2014 julkaistun luettelon korvaaminen:

LUETTELO JÄSENVALTIOIDEN MYÖNTÄMISTÄ OLESKELULUVISTA

1. Oleskeluluvan tai oleskeluoikeuden vahvistavia asiakirjoja on myönnetty kolmansien maiden kansalaisille oleskeluluvan yhtenäisen kaavan mukaisesti 1.1.2011 alkaen.

Asiakirjan numero koostuu kahdesta kirjaimesta ja seitsemästä numerosta. Oleskeluluvan ensimmäinen kirjain tarkoittaa oleskeluluvan tyyppiä tai oleskeluoikeutta:

B – kolmannen maan kansalainen

P – maassa pitkäaikaisesti oleskeleva

F – EU:n kansalaisen perheenjäsenen oleskelulupa

Oleskelulupakortin etupuolen yläreunan keskiosaan on merkitty asiakirjan nimitys ”ELAMISLUBA” (oleskelulupa) ja etupuolen alareunaan asiakirjan englanninkielinen nimitys ”Residence permit”.

Kortin etupuolella olevaan Loa liik -kohtaan (lupatyyppi) merkitään seuraavat tiedot:

Määräaikaiset oleskeluluvat:

— Tähtajaline elamisluba – temporary residence permit (määräaikainen oleskelulupa)

— Tähtajaline elamisluba töötamiseks – temporary residence permit for employment (määräaikainen oleskelulupa työntekoa varten)

— Tähtajaline elamisluba EL sinine kaar – temporary residence permit for employment/EU blue card (määräaikainen oleskelulupa, EU:n sininen kortti)

— Tähtajaline elamisluba töötamiseks- ICT – residence permit for employment (määräaikainen oleskelulupa työntekoa varten, ICT)

— Tähtajaline elamisluba ettevõtluseks – temporary residence permit for business (määräaikainen oleskelulupa liiketoimintaa varten)

— Tähtajaline elamisluba õppimiseks – residence permit for studies (määräaikainen oleskelulupa opiskelua varten)

Maassa pitkäaikaisesti oleskeleva:

— Pikaajaline elanik – long term resident (maassa pitkäaikaisesti oleskeleva)

Jos oleskeluluvan saaja on sellaisen EU:n kansalaisen perheenjäsen, joka ei ole käyttänyt EU:n kansalaisille vapaata liikkuvuutta koskevan direktiivin mukaan kuuluvaa oikeutta vapaaseen liikkuvuuteen, hänelle myönnettävän oleskelulupakortin Loa liik -kohdan toiselle riville tehdään merkintä ”pereliige/family member” (perheenjäsen).

Oleskelulupakortin etupuolen yläreunan keskiosaan on merkitty asiakirjan nimitys ”LIIDU KODANIKU PERELIIKME ELAMISLUBA” (unionin kansalaisen perheenjäsenen oleskelulupa) ja etupuolen alareunaan englanninkielinen maininta ”Residence card of a family member of a union citizen”.

Kortin etupuolella olevaan Loa liik -kohtaan (lupatyyppi) merkitään seuraavat tiedot:

Määräaikainen oleskeluoikeus:

— Tähtajaline elamisõigus / temporary right of residence (määräaikainen oleskeluoikeus)

Pysyvä oleskeluoikeus:

— Alaline elamisõigus / permanent right of residence (pysyvä oleskeluoikeus)

Matkustuksen yhteydessä on esitettävä sekä kolmannen maan kansalaiselle myönnetty oleskelulupakortti että voimassa oleva passi.

2. Asetuksen (EY) N:o 1030/2002 5 a artiklan mukaisesti annettava lupa Virossa oleskeluun (right of stay in the Republic of Estonia) (myönnetty 1.1.2012 alkaen):

Kaitseministri luba kuni pp.kk.aaaa (ülalpeetav/dependant (3))

(permit of Minister of Defence until dd.mm.yyyy) (puolustusministerin lupa, voimassa pp.kk.vvvv asti (huollettava/dependant)) Huom. Kyseisillä merkinnöillä varustettu asiakirja myönnetään kolmannen maan kansalaiselle ja EU:n kansalaisen perheenjäsenelle, joka on kolmannen maan kansalainen.

3. Kaikki muut kolmansien maiden kansalaisille ja EU:n kansalaisille myönnettävät asiakirjat:

3.1 Ulkoasiainministeriön myöntämä diplomaatin henkilötodistus ja virkatehtävää hoitavan henkilön henkilötodistus:

3.1.1 Diplomaattikortti

Luokka A – Ulkomaanedustuston päällikkö ja hänen perheenjäsenensä; sininen

Luokka B – Diplomaatti ja hänen perheenjäsenensä; sininen

3.1.2 Palvelukortti

Luokka C – Hallintohenkilöstöön kuuluva henkilö ja hänen perheenjäsenensä; Punainen

Luokka D – Palveluhenkilöstöön kuuluva henkilö vihreä

Luokka E – Yksityispalvelija; vihreä

Luokka F – diplomaatti- tai konsuliedustustossa työskentelevä Viron kansalainen tai Virossa pysyvästi oleskeleva henkilö vihreä

Luokka HC – Kunniakonsuli; harmaa

Luokka G – kansainvälisen järjestön tai muun instituution työntekijä ja hänen perheenjäsenensä; oranssi

Aiemmat julkaisut

(1) Ks. luettelo aiemmista julkaisuista tämän päivityksen lopussa.

(2) EUVL L 77, 23.3.2016, s. 1.

(3) Korttiin lisätään merkintä ”huollettava”, jos kyse on kansainvälisen sotilasyhteistyösopimuksen perusteella Virossa oleskelevan henkilön perheenjäsenestä.